钦定古今图书集成/明伦汇编/宫闱典/第101卷 > 害贤
## 钦定古今图书集成/明伦汇编/宫闱典/第101卷 > 害贤

“害仁以求生，先圣之深戒；伤贤而被祸，往志之明征。
降自汉代，政化多缺。宠母后之党，贵皇㛤之族，位高
而难制，势去而莫遏。故有窃弄政柄，擅作威虐，光宠
支附，忌克忠良，造为飞条，诬以深衅，讽希旨之吏，极
文致之辜，俾良士滞于下僚，忠臣陷于非辟。天之瘅
恶，戚以自贻。故昔之明王，所以右贤而左戚者，诚有
旨哉。